Zenonas Mačernius

Zenonas Mačernius (g. 1947 m. gegužės 1 d. Kadaičiuose, Plungės rajonas) – agronomas, Lietuvos ir Kelmės rajono savivaldybės politinis veikėjas.

 Biografija 
1962 m. baigė Šateikių vidurinę mokyklą, 1967 m. Lietuvos žemės ūkio akademijos Agronomijos fakultetą, agronomas. 1982–1984 m. mokėsi Leningrado aukštojoje partinėje mokykloje.

1967–1974 m. Kelmės rajono „Draugystės“ kolūkio ir Užvenčio tarybinio ūkio vyr. agronomas. 1974–1978 m. Kolainių tarybinio ūkio direktorius.

1978–1982 m. Kelmės rajono LDT Vykdomojo komiteto pirmininko pavaduotojas. 1984–1987 m. Mažeikių rajono LDT Vykdomojo komiteto pirmininkas. 1987–1990 m. LKP Kelmės rajono komiteto I sekretorius.

1991–1993 m. Lietuvos ir Vengrijos bendros įmonės „Ruteks“ generalinis direktorius. 1993–1994 m. Seimo nario Zenono Adomaičio padėjėjas. 1994–1995 m. Kelmės rajono valdytojas. 1995–1997 m. Šiaulių apskrities administracijos Žemės ūkio departamento direktorius. 1997–2000 m. AB „Kelmės trikotažas“ administratorius.

2000 m. balandžio-spalio mėn. Kelmės rajono meras. 2000–2004 m. LR Seimo narys.2000–2004 m. kadencijos Seimo narys 2005–2007 m. Kelmės rajono savivaldybės mero patarėjas, 2007–2011 m. Kelmės rajono savivaldybės mero pavaduotojas. 2011–2012 m. Kelmės rajono savivaldybės administracijos direktorius.

1970–1990 m. buvo nuolat renkamas rajono Darbo žmonių deputatų tarybos deputatu, 1990–1995 m. Kelmės rajono tarybos deputatas, 1995–2003 m., 2004–2011 m. ir 2012–2023 m. Kelmės rajono savivaldybės tarybos narys.http://www.vrk.lt/rinkimai/409_lt/Kandidatai/Kandidatas53661/Kandidato53661Anketa.html http://kelmes.krastas.lt/?data=2012-05-04&rub=1144745056&id=1335535088 

1990–2001 m. Lietuvos demokratinės darbo partijos Kelmės rajono tarybos pirmininkas. 2001 m. Lietuvos socialdemokratų partijos narys, Kelmės rajono skyriaus pirmininkas, LSDP tarybos narys, Šiaulių apskrities koordinatorius.

Žmona Irena (g. 1947 m.) – žemės ūkio specialistė, ūkininkauja. Sūnus Linas (g. 1969 m.), duktė Sigita (g. 1977 m.).http://www.vrk.lt/rinkimai/400_lt/Kandidatai/Kandidatas22455/Kandidato22455Anketa.html 

 Šaltiniai 

|-

Kategorija:Seimo nariai
Kategorija:Lietuvos agronomai
Kategorija:Kelmės merai